**MINTA**

**Tájékoztató az adományok felhasználásáról**

**A B …. Zoltán Alapítvány**

**t á j é k o z t a t ó j a**

a 20 … évi adományok felhasználásáról

1. A B ….. Zoltán Kuratóriuma köszönetet mond mindazoknak, akik adományikkal segítséget nyújtottak az alapítványi célok megvalósításához.

2. Az Alapítvány alapító okiratában meghatározott cél, hogy nyújtsunk segítséget a hátrányos helyzetben lévő gyermekeknek ahhoz, hogy sikeresek legyenek az iskolában. További alapítványi cél, a hátrányos helyzetű tanulók középiskolai tanulmányainak segítése.

3. Az alapítvány a város közintézményeiben és bevásárlóközpontjaiban összesen nyolc adománygyűjtő-ládát helyezett el a 20 … év első munkanapján. Az adománygyűjtő-ládák minden hónap utolsó munkanapján – háromtagú bizottság jelenlétében, jegyzőkönyv készítése mellett – kerültek felnyitásra. Valamennyi jegyzőkönyv megtalálható az alapítvány honlapján. Az eredeti jegyzőkönyvek megtekinthetőek az Alapítvány székhelyén, minden munkanapon de. 10 órától 14 óráig.

Az adománygyűjtő-ládákban összegyűjtött adományok összege: 4 525 812 Ft, azaz négymillió-ötszázhuszonötezer-nyolcszáztizenkettő forint.

4. Az Alapítvány két megállapodást kötött tartós adományozás céljából. A megállapodások alapján az adományozók fejenként 1 000 000 Ft, azaz egymillió, összesen 2 000 000 Ft, azaz kettőmillió forintot fizettek be az Alapítvány számlájára.

5. Az össze adomány 6 525 812 Ft, azaz hatmillió-ötszázhuszonötezer-nyolcszáztizenkettő forint. Az összegeket, a beérkezést követően az Alapítvány elhelyezte a …. Bankban. Az Adományok felhasználására mindig a gyűjtést követő évben kerül sor. A …. Bankból mindig annyi összeg kerül kivételre, amennyi az esedékes teljesítéshez szükséges.

6. Az Alapítvány működteti a Piroska és a farkas Tanodát, a hátrányos helyzetű tanulók iskolai felkészítéséhez. A tanodában hat nyugdíjas pedagógus, ellenszolgáltatást nélkül, napi három órában segít felkészülni a következő tanítási napra. A tanodában nyelvoktatás és számítógép-ismeret oktatása folyik. A tanodában a tanulók uzsonnát kapnak. A tanoda foglalkozásait átlag hat tanuló veszi igénybe hétfőtől-szombatig.

Az Alapítvány hozzájárul a tanoda működéséhez, melynek tevékenységéhez – pályázati úton – az alapítvány ….. forint költségvetési támogatást kapott. A működéshez további 2 500 000 Ft, azaz kétmillió-ötszázezer forintot adott az Alapítvány.

* A tanoda 1 000 000 Ft azaz egymillió forintért vett három használt számítógépet.
* A tanulók ruházatára kellett fordítani 300 000 Ft, azaz háromszázezer forintot.
* A tanulók étkeztetésére fordított a tanoda 900 000 Ft, azaz kilencszázezer forintot.
* A tanoda közüzemi díjaira felhasználásra került 300 Ft, azaz háromszázezer forint.

A tanoda működéséhez felhasznált összegek számlái a 3, pontban leírtak szerint megtekinthetőek.

7. Az Alapítvány pályázatot írt ki az általános iskola ötödik évfolyamába lépő tanulók részére, havi 30 000 Ft, azaz harmincezer forint ösztöndíjra, az év minden hónapjára. Az tanulónként 360 000 Ft, azaz háromszázhatvanezer forint. Az ösztöndíjas tanuló vállalja, hogy tanulmányi eredménye nem lehet rosszabb 4,00-nál.

A pályázatok alapján tíz tanuló kap ösztöndíjat. Pályázatukat az iskolaigazgatók bevonásával bírálta el a kuratórium. Fontos szempont volt, hogy a pályázó legalább egy tantárgyból átlagon felüli eredményt tanúsítson.

Az ösztöndíjra felhasznált összeg 3 600 000 Ft, azaz hárommillió-hatszázezer forint.

8. Az összes felhasznált támogatás: 6 100 000 Ft, azaz hatmillió-egyszázezer forint.

9. A megmaradt 425 812 Ft, azaz négyszázhuszonötezer-nyolctizenkettő forint az elért kamatokkal együtt továbbra is …. Bankban van elhelyezve. Felhasználására szükség szerint kerül sor, ha a tanoda működéséhez igénybe kell venni. Amennyiben átvitelre kerül a következő évre, akkor kiegészíti a tárgyévi adományok összegét.

…………………… város, ………….. év, ………hó, ………..nap

……………………………………

a kuratórium elnöke

A cikk a [Joggyakorlat a közoktatásban](https://raabe.hu/termek/joggyakorlat-a-kozoktatasban/) című kiadványunk augusztusi számában jelent meg:

